సింహాద్రి (సినిమా)

సింహాద్రి 2003 లో ఎస్. ఎస్. రాజమౌళి దర్శకత్వంలో విడుదలైన విజయవంతమైన చిత్రం. జూనియర్ ఎన్. టి. ఆర్, భూమిక ఇందులో ప్రధాన పాత్రలు పోషించారు. ఈ చిత్రానికి ఎం.ఎం కీరవాణి సంగీతం అందించగా, సినిమాటోగ్రఫీ రవీంద్రబాబు, ఎడిటింగ్ కోటగిరి వెంకటేశ్వరరావులు అందించారు.

2003 జూలై 9న విడుదలైన ఈ చిత్రం ఇండస్ట్రీ హిట్‌గా నిలిచింది. ఈ చిత్రం ₹8.5 కోట్ల (US$1.8 మిలియన్లు) బడ్జెట్‌తో నిర్మించబడింది. డిస్ట్రిబ్యూటర్స్ షేర్ ₹26 కోట్లు (US$5.6 మిలియన్లు) వసూలు చేసింది."Chatrapati – Post mortem – Telugu cinema – SS Rajamouli – Prabhas, Shriya". idlebrain.com. ఈ చిత్రం తరువాత తమిళంలో గజేంద్ర (2004)గా కన్నడలో కంఠీరవ (2012), బంగ్లాదేశ్‌లో బెంగాలీలో దుర్దోర్షో (2005) గా రీమేక్ చేయబడింది.

కథ

 నిర్మాణం 
 అభివృద్ధి 
వసంత కోకిల సినిమా క్లైమాక్స్ లో హీరో హీరోయిన్ ను వదిలివెళ్ళిపోయిన సన్నివేశాన్ని గురించి మాట్లాడుకుంటూ "హీరోయిన్ హీరోని వదిలి వెళ్ళిపోతూంటే, గుండెల్లో గునపంతో పొడిచేసినట్టు లేదూ" అని విజయేంద్రప్రసాద్ చేసిన వ్యాఖ్యతో ఈ సినిమా కథకు బీజం పడింది. ఆ మాట పట్టుకుని ఆయన అసిస్టెంట్ అమ్మ గణేశ్ హీరోని తాను అమితంగా ప్రేమిస్తున్న హీరోయిన్నే గుండెల్లో గునపంతో పొడిచినట్టుగా కథ రాసుకుందాం అనడంతో అలా చేసేందుకు దారితీసే కారణాలు ఏమిటన్న పద్ధతిలో ఈ కథ రాసుకున్నారు. అయితే కథలో కీలకమైన ఫ్లాష్ బాక్ కు వేరేదైనా ప్రదేశాన్ని నేపథ్యంగా తీసుకోవాలని భావించి కేరళను ఎంచుకున్నారు. ఈ కథని బాలకృష్ణ కథానాయకునిగా బి.గోపాల్ దర్శకత్వంలో సినిమాగా తీద్దామని భావించినా వారు వేరే కథను ఎంచుకోవడంతో దొరైస్వామిరాజా నిర్మాతగా ఈ సినిమా తీస్తానని ముందుకువచ్చారు. దాంతో జూనియర్ ఎన్.టి.ఆర్. కథానాయకునిగా ఎస్.ఎస్.రాజమౌళి దర్శకత్వంలో సినిమా ప్రారంభం అయింది.

నటీ నటులు
జూనియర్ యన్టీఆర్
భూమిక
 అంకిత
నాజర్
బ్రహ్మానందం
భానుచందర్
 వేణుమాధవ్
 శరత్ సక్సేనా
 వల్లం నరసింహారావు
 మహేంద్రన్

 పాటలు 
 అమ్మైనా నాన్నైనా, కళ్యాణ్ మాలిక్, రచన: సిరివెన్నెల సీతారామశాస్త్రి 
 ఏదేదో సెయ్యమాకే , కీరవాణి, సునీత, రచన: చంద్రబోస్ 
 చిరాకు అనుకో పరాకు అనుకో, ఎస్ పి చరణ్, చిత్ర, రచన: చంద్రబోసు 
 చీమ చీమ చీమ చీమా , గంగ, ఎస్ పి. చరణ్ , బ్రంహానందం, రచన: వేటూరి సుందర రామమూర్తి 
 చిన్నదమ్మే చీకులు కావాలా, నా సామిరంగా చీకులమ్మే చిన్నది కావాలా , మనో, శ్రేయా ఘోషల్, రచన: వెన్నెలకంటి రాజేశ్వర రావు 
 సింగమలై , కళ్యాణ్ మాలిక్, రచన: వేటూరి సుందర రామమూర్తి.
 నువ్వు విజిలేస్తే ఆంధ్రా సోడా బుడ్డి , తిప్పు, చిత్ర, రచన: చంద్రబోస్

సాంకేతిక సిబ్బంది
 దర్శకత్వం: ఎస్.ఎస్.రాజమౌళి
 సంగీతం: ఎం.ఎం. కీరవాణి

మూలాలు

వర్గం:ఎస్.ఎస్.రాజమౌళి దర్శకత్వం వహించిన సినిమాలు
వర్గం:తెలుగు కుటుంబకథా సినిమాలు
వర్గం:జూనియర్ ఎన్.టి.ఆర్ సినిమాలు
వర్గం:భూమిక నటించిన సినిమాలు
వర్గం:నాజర్ నటించిన సినిమాలు
వర్గం:ఎమ్.ఎమ్. కీరవాణి సంగీతం అందించిన సినిమాలు
వర్గం:బ్రహ్మానందం నటించిన సినిమాలు
వర్గం:వేణుమాధవ్ నటించిన సినిమాలు

 ఇతర మూలాలు